Odense Adresse-Contoirs Efterretninger, 1842-02-15
Jndsendt., Blandt de nyere Indretninger er maaskee ingen, der mere gjennemgribende, i Tidens Længde, vil vise sine Virkninger til Orden og Velfærds Fremme, til Udvikling af de mange slumrende og skjulte Talenter, som ligge i den jævne, men sunde Menneskeforstand, end den nye Communalanordning. SogneForstanderskaberne ere nu sammensatte og kan vist ikke uret ligen lignes ved unge Mennesker, der endnu ikke fuldkommen kjende sig selv eller den Kreds, hvor de i Fremtiden skulle virke. De begynde at see sig om efter Arbeide i de nye Forhold, og spørge hinanden, hvor er den Gierning vi skulle giøre, Oder er nok at bestille: der er Veiene, at sige Biveiene, deres Tilstand fra sidste Efteraar er noksom bekjendt, at det behøver ingen Beskrivelse, uden Eftertanke, uden en af Sogneforstanderskabet fast og grundig udarbeidet Arbeidsplan, afpasset efter Stedets Leilighed og Folkenes Skikke, vil Veiene seent i de fleste Sogne erholde Fuldkommenhed, især hvor Bunden er leret, og Gruus og Steen vanskelig at bekomme. - Der er Fattigvæsenet, denne Byrde, som ligger tungt paa de fleste Skuldre; det vil neppe være nok at beregne dets Tryk efter Cramers eller Rabens Regnebøger, men der vil vist ogsaa blive en nye Opgave for Sogneraadet at tænke paa, nemlig hvorledes nogle af de Kilder, hvoraf Armoden flyder, kunde tilstoppes. - Der er Tjenestefolkene og deres Skudsmaale; kunde disse, som ofte opfylde Skudsmaalsbøgerne i Dusinviis, kunde de blive mindre i Antal og større i Paalidelighed, hvis Resultat var Flid, Troskab, Orden og Sædelighed - da var maaskee en af Fattigdommens ikke ubetydeligste Kilder udtørret. Thi vil man see hen til de Karle og Piger, som fra tidligste Ungdom hvert halvt eller heelt Aar løber fra en Tjeneste til en anden, og hvis Skudsmaal er baade saa og saa, da vil det med faa Undtagelser befindes, at det er fra dette Slags Folk at Rekrutterne tages til Fattigvæsenet; derimod de Tjeneste bud, som med Sandhed kan sige: "jeg har i mit hele Liv kun havt een, to eller tre Tjenester, hvor jeg stedse var agtet og elsket formedelst min gode Opførsel; jeg indlod mig ikke i Ægteskab, førend jeg havde tjent mig en lille Sum for de kommende Dage, dem vil man sjelden see det gaaer ilde eller deres Afkom betler og Brød. - Der er Brandvæsenet, hvor ofte smaae Aarsager har store Virkninger, hvor en Drengs ubetydelige Tobakspibe stundom kan spille en meget betydelig Rolle. - Jeg vil ikke opregne meere; men vist er det, der er nok at arbeide med for Sogneforstanderskaberne; gid kun de aldrig skal trættes, eller deres Kræfter adsplittes ved Uenighed, gid deres Gierning aldrig skal blive til en simpel Omgangstour, hvor det hedder, som ved andre Ombud, nu har jeg været min Tid, lad ham nu være det, gid Sognebestyrelsens, som enhver ædel Mands Bestræbelse for det Godes Fremme, stedse maa vorde agtet og paaskjønnet, og gid endelig der stedse maa være Noget ved disse Folkeraad, som vækker Æresfølelse, Lyst- og Liv for Tingene; thi uden dette kan jeg ikke skjønne rettere, end det omtrentlig kunde lignes ved et Klokkeværk uden Vægt, og da god Nat den hele Virksomhed. En Landmand. (Forlangt indrykket.) Lykønskning i Anledning af Jfr. N. J. F. ophævede, samt Dagen efter nye Forlovelse med en Sømand i K– den 12 Februar 1812.